স্টাফ রিপোর্টার ॥ হবিগঞ্জ সদর উপজেলার আনন্দপুর গ্রামে বয়ান নিয়ে দুই মৌলভীর মাঝে হাতাহাতির ঘটনা ঘটেছে। এ সময় প্রতিপক্ষ মৌলভীর হামলায় নজরুল ইসলাম (৩৫) নামের অপর এক মৌলভী আহত হয়েছেন। গুরুতর আহত অবস্থায় তাকে হবিগঞ্জ সদর হাসপাতালে ভর্তি করা হয়। স্থানীয় সুত্র জানায়, ওই গ্রামের সুন্নী জামে মসজিদের ইমাম গত শুক্রবার জুম্মার নামাজের বয়ানে কওমী মাদরাসার মৌলানা মোশাহিদ আলীর বয়ান সম্পর্কে কটুক্তি করেন। এ বিষয়টি জানাজানি হলে দুই মৌলভীর মাঝে বাকবিতণ্ডা হয়। এক পর্যায়ে গত শনিবার সকালে দুই মৌলভীর মাঝে হাতাহাটির ঘটনা ঘটে। এতে দু’জনই আহত হন। আহত নজরুলকে হবিগঞ্জ সদর হাসপাতালে ভর্তি করা হয়েছে এবং মোশাহিদকে স্থানীয়ভাবে চিকিৎসা দেয়া হয়েছে।